Dennis Man, prezentat oficial la Parma. A devenit cel mai scump jucător vândut de o echipă din România.
Dennis Man, transferat de Parma pentru 13 milioane euro. FCSB mai poate încasa 2 milioane din bonusuri. Man va avea un salariu de 1.1 milioane euro la Parma. Dennis Man și Valentin Mihăilă, coechipieri la Parma. Parma ocupă locul 19 în Serie A.
Din fotbalul uitat al României, la bătaie cu Ronaldo! Dennis Man a devenit cel mai scump jucător vândut de o echipă din România. Parma, locul 19 în Italia, a băgat adânc mâna în buzunar pentru fotbalistul român. 13 milioane plus alte două în bonusuri. Și-un salariu cât să-l scape pe Man de griji: un milion de euro pe an!E al doilea român care pleacă în ultimele luni pe urmele lui Mutu, la Parma, după olteanul Mihăilă.Man, peste Stanciu și ChiricheșTransferul în Italia l-a pus pe Man deasupra lui Stanciu și Chiricheș în topul jucătorilor vânduți din Liga 1. Dacă va juca de toți banii, rămâne de văzut."Clubul Parma este încântat să anunțe că Dennis Man este noul jucător al nostru. A fost transferat definitiv de la FCSB și a semnat un contract valabil până la 30 iunie 2025", se arată în comunicatul oficial al italienilor.